《无题四首 其一》
宋代·张逊

银屏曲曲掩秋尘，何处车声五色麟。飞燕曾为掌上舞，崔徽不及卷中真。

蕙花清露纫成佩，菱带文波绣作茵。独倚疏桐无限思，尽凭鸡卜问江神。

作者简介：（940—995）博州高唐人。少隶太宗晋邸。太平兴国初，补左班殿直。从征太原，迁文思副使、香药库使。端拱二年，为枢密副使，知院事。与寇准不协，每奏事相矛盾，至互发隐私。太宗下诏切责，降右领军卫将军，准亦罢职。李顺起事时，命为右骁卫大将军、知江陵府。会峡路漕卒数千聚江陵，欲谋变，逊止捕为首者处斩，余党亲加抚慰。未几卒。